

OGRES NOVADA PAŠVALDĪBA

Reģ.Nr.90000024455, Brīvības iela 33, Ogre, Ogres nov., LV-5001

tālrunis 65071160, e-pasts: ogredome@ogresnovads.lv, www.ogresnovads.lv

PAŠVALDĪBAS DOMES SĒDES PROTOKOLA IZRAKSTS

|  |  |  |
| --- | --- | --- |
| Ogrē, Brīvības ielā 33 | Nr.4 | 2025. gada 31. jūlijā |

**16.**

## Par Ogres novada pašvaldības saistošo noteikumu Nr. 22/2025

## “Par ēdināšanas pabalstu” precizēšanu

Ar Ogres novada pašvaldības domes 2025. gada 26. jūnija lēmumu Nr. 11 “Par Ogres novada pašvaldības saistošo noteikumu Nr. 22/2025 “Par ēdināšanas pabalstu” izdošanu”, Ogres novada pašvaldības dome pieņēma Ogres novada pašvaldības domes saistošos noteikumus Nr. 22/2025 “Par ēdināšanas pabalstu” (turpmāk – Saistošo noteikumu Nr. 22/2025).

Saistošie noteikumi Nr. 22/2025 un to paskaidrojuma raksts tika nosūtīti Viedās administrācijas un reģionālās attīstības ministrijai (turpmāk – VARAM) atzinuma sniegšanai.

Ogres novada pašvaldība 2025. gada 4. jūlijā saņēma VARAM atzinumu Nr. 1-18/3277 “Par saistošajiem noteikumiem Nr. 22/2025” (pašvaldībā reģistrēts ar Nr. 2-4.1/3645) (turpmāk – Atzinums). VARAM ir sniegusi pozitīvu Atzinumu par Saistošajiem noteikumiem Nr. 22/2025, vienlaikus, izsakot priekšlikumu svītrot vai precizēt Saistošo noteikumu Nr. 22/2025 11. punktu, pamatojot to ar Valsts pārvaldes iekārtas likuma 10. panta sesto daļu, proti, valsts pārvaldes pienākums ir vienkāršot un uzlabot procedūras privātpersonu labā un saskaņā ar šī panta astoto daļu valsts pārvaldi organizē pēc iespējas ērti un pieejami privātpersonai. Līdz ar to, ja konkrētā informācija (dokumenti) ir pašvaldības rīcībā, pašvaldībai nav pamata uzlikt par pienākumu personai, kas vēlas saņemt minēto palīdzību, iesniegt pašvaldībai šo informāciju.

Izvērtējot Atzinumā minēto priekšlikumu, Ogres novada pašvaldības dome atzīst to par pamatotu.

Ņemot vērā minēto, un, pamatojoties uz Administratīvā procesa likuma 72. panta pirmo daļu un Pašvaldību likuma 47. panta ceturto daļu,

**balsojot: ar 22 balsīm "Par" (Andris Krauja, Artūrs Mangulis, Atvars Lakstīgala, Dace Kļaviņa, Dace Veiliņa, Dzirkstīte Žindiga, Gints Sīviņš, Ilmārs Zemnieks, Iluta Jansone, Jānis Iklāvs, Jānis Siliņš, Kārlis Ansons, Kārlis Avotiņš, Mariss Martinsons, Matīss Mežaks, Pāvels Kotāns, Raivis Rubīns, Raivis Ūzuls, Rūdolfs Kudļa, Santa Ločmele, Sarmīte Ozoliņa, Uldis Skudra), "Pret" – nav, "Atturas" – nav, "Nepiedalās" – nav,**

Ogres novada pašvaldības dome **NOLEMJ:**

1. **Izdarīt** Ogres novada pašvaldības 2025. gada 26. jūnijasaistošajos noteikumos Nr. 22/2025 “Par ēdināšanas pabalstu” (pielikumā) (turpmāk – Noteikumi) šādu precizējumu:
   1. svītrot 11. punktu.
2. **Uzdot** Ogres novada pašvaldības Centrālās administrācijas Juridiskajai nodaļai nodrošināt Noteikumu publicēšanu oficiālajā izdevumā “Latvijas Vēstnesis”.
3. **Uzdot** Ogres novada pašvaldības Centrālās administrācijas Komunikācijas nodaļai publicēt Noteikumus Ogres novada pašvaldības oficiālajā tīmekļvietnē.
4. **Uzdot** Ogres novada pašvaldības Centrālās administrācijas Kancelejai pēc Noteikumu spēkā stāšanās nodrošināt Noteikumu brīvu pieeju Ogres novada pašvaldības ēkā.
5. **Uzdot** Ogres novada pašvaldības pilsētu un pagastu pārvalžu vadītājiem pēc Noteikumu spēkā stāšanās nodrošināt Noteikumu brīvu pieeju pašvaldības pilsētu un pagastu pārvaldēs.
6. **Kontroli par lēmuma izpildi uzdot** Ogres novada pašvaldības izpilddirektoram.

(Sēdes vadītāja,

domes priekšsēdētāja vietnieka A. Kraujas paraksts)